**О Т Ч Е Т**

**ЗА ИЗПЪЛНЕНИЕ НА ГОДИШНАТА ПРОГРАМА ЗА РАЗВИТИЕ НА НАРОДНО ЧИТАЛИЩЕ „СЪЗНАТЕЛНОСТ – 1899” С. ОВЧА МОГИЛА, ОБЩИНА СВИЩОВ ЗА 2020 ГОДИНА**

 Народно читалище ”Съзнателност – 1899” е  традиционно, самоуправляващо се, българско, културно-просветно сдружение с идеална цел, изградено върху принципите на  доброволността, демократизма и  автономията. То няма политическа насоченост и в дейността му могат  да участват всички физически лица без оглед на ограничения във възраст, пол, политически и религиозни възгледи и етническо самосъзнание.

 Читалището е юридическо лице с нестопанска цел, работещо в обществена полза с наименование: НАРОДНО ЧИТАЛИЩЕ ”СЪЗНАТЕЛНОСТ -1899 ”, със седалище и адрес на управление – с.Овча могила, община Свищов, обл.В. Търново.

То следва своята мисия да създава и разпространява духовни ценности, чрез развиване на творческите способности и задоволяване на културните, образователните, информационните, социалните и др.  потребности и интереси на общността.

 Стремежа на ръководството и служителите на Читалището беше насочен към цялостно изпълнение на мероприятията от културния календар на селото и изяви на съставите в общински, регионални и национални мероприятия. За жалост предвид извънредната епидемична обстановка, свързана с Пандемията от Ковид 19 изпълнихме мероприятията заложени в културния календар на читалището до началото на месец март. Тъй като обичайно репетициите на съставите започват от месец март през изминалата година не бяха провеждани репетиции на съставите и съответно нямахме участия във културни прояви в селото и в страната. В тази връзка и отчетния доклад ще бъде сравнително кратък.

 Основни направления в дейността на читалището.

1. **БИБЛИОТЕЧНА ДЕЙНОСТ**

Библиотечната дейност е една от основните функции на читалището. В библиотеката се събират, обработват, организират, съхраняват и предоставят за обществено ползване библиотечни и информационни услуги за населението. Тя осигурява свободен достъп за своите читатели, като персонала на читалището обръща внимание за привличането на нови читатели от подрастващите и създаване на трайни навици за четене и получаване на знания и умения.

 Читалището разполага с добре обзаведена библиотека с детски отдел, заемна за възрастни и две читални. В библиотеката има необходимата техника и интернет, което видимо се отразява на резултатите. За общ безплатен достъп са и трите компютърни конфигурации по програма „Глобални библиотеки”. Програмата даде възможност да се въведе модернизирането на библиотеката в читалището и да подпомогне приобщаването на гражданите към глобалното информационно общество. Учениците от учебното заведение намиращо се на територията на селото използват услугите на глобалната мрежа. Клиенти на глобалната библиотека са местното население и немалкото посетители на Специализираната болница за рехабилитация, намираща се на територията на селото. За съжаление Глобалните библиотеки не бяха в услуга на гражданите, тъй като такива бяха разпоредбите на Министерство на културата През изминалата година библиотеката се обогати с общо 520 тома литература. 320 тома бяха от дарения на стойност 1557 лв и 100 тома , на стойност 1313 лв. по проект „Българските библиотеки – съвременни центрове за четени и информираност” към министерство на културата В края на годината библиотечния фонд достигна 18 420 тома научно – популярна, художествена и детска литература.

**2.КУЛТУРНО МАСОВА ДЕЙНОСТ**

Мероприятията от културния календар на селото за 2020г. не са изпълнени. Проведени са празниците, свързани с обредния календар на българите и историческите събития до 8 март, като в тях взеха участие самодейните състави на читалището.

Не се проведе десетото юбилейно издание на НФ за детски и младежки фолклор „С песни и танци в Овча могила . Не се проведе и деветия Фестивала на българската погача. Не празнувахме и традиционния празник на селото.

**3.ЛЮБИТЕЛСКО ХУДОЖЕСТВЕНО ТВОРЧЕСТВО**

Тази година, ако се създаде възможност за подновяване на репетициите ще срещнем сериозни затруднения със събирането на самодейците, заради насадения страх у тях и особено в по – възрастните участници.

1. **ФИНАНСОВА ОБЕЗПЕЧЕНОСТ**

През 2020 година средствата за финансиране дейността на читалището

са получавани въз основа на договор съгласно Чл. 26 а, ал. 3 от ЗНЧ. Същите са разходвани и отчетени съгласно изискванията на бюджета на Република България за 2020г. Допълнително финансиране е получено от отдаване на земеделска земя под наем, членски внос и читателска такса.

1. **МАТЕРИАЛНА БАЗА**

 Читалището разполага с добре обзаведена библиотека, читалищен салон, заседателна зала, лекционна зала и гримьорни. Има необходимото оборудване: компютърни конфигурации, мултимедия, видеокамера, озвучителни апаратури, музикални инструменти, реквизити и носии за самодейните състави. През изминалата година беше направен текущ ремонт на помещенията и покрива. Цялостно ремонтирана беше заседателната зала. Положен беше ламинат на пода на голямата заемна за книги, на заседателната зала и на канцеларията в читалището. Тук е момента да изкажа благодарност на служителите на читалището, които по своя инициатива направиха пребоядисване на голямата заемна за книги и на канцеларията. Частично беше подменена настилката на най – компрометирания участък от покрива .Закупени бяха хладилник и прахосмукачка. През новия програмен период ще кандидатстваме с проект за енергийна ефективност на читалището. Изготвянето на проектната документация е вече започнало, като цялостното проектиране ще се обезпечи финансово от Община Свищов.

1. **УПРАВЛЕНСКА ДЕЙНОСТ**

 Проведени са три броя заседания на Настоятелството, на които са

 разглеждани следните по-важни въпроси:

 - одобряване на Културен календар за 2020 година

 - насрочване на годишно отчетно – изборно събрание

 - обсъждане на програма за ремонтните дейности в читалището

 - приемане на Програма за развитие на читалището през 2021 година

 - финансови и кадрови въпроси

 Проведено беше отчетно – изборно събрание на което беше избрано настоятелство с председател Нели Великова и членове Петър Симеонов, Христан Христов, Дека Иванова Благо Блажев, Атанас Атанасов, Милена Кирова, Соня Кръстева и Димитър Илиев на които изказвам своята благодарност, че приеха предложението ми да се направят по – мащабни ремонтни дейности и да се проведе тридневен семинар на самодейците от съставите във Видима.

 В своята дейност читалището се ръководи от нормативните документи: ЗНЧ, Наредба за опазване на библиотечните фондове и Закона за счетоводството. Стреми се да изпълнява основните текущи и стратегически планове, изготвени на базата на тези нормативни документи. Осъществените мероприятия фактичски доказват това. Най-важния фактор в нашата работа са потребителите и затова мероприятията са насочени към тях и към техните потребности. Оценка за изпълнението им е отношението на хората към институцията читалище. Разбира се, има какво да се желае. Настоятелството и читалищните служители, със своето отношение към работата и компетентността си, са в състояние да работят още по-усърдно за едно устойчиво и съвременно развитие на читалищната дейност. Разбира се необходими са не само желание и способности но и по-вече финансови средства за реализиране на целите и задачите, защото читалището е значима обществена институция, съхраняваща културната идентичност на общината, региона и страната.

 Настоящият доклад е приет на Общо събрание,проведено на 30.03.2021г.

**НЕЛИ ВЕЛИКОВА**

***Председател ЧН***